Паўднёвы цыклон, які завітаў да нас яшчэ паўтара тыдня таму, працягвае запампоўваць у краіну цёплае паветра і моцныя ападкі. На мінулых выхадных дажджы шчодра палівалі Магілёўскую і Гомельскую вобласці. У Гомелі моцны дождж ліў усю ноч, раніцу і скончыўся толькі пасля поўдня. Па звестках Міністэрства па надзвычайных сітуацыях, усяго на горад абрынулася 72,8 міліметра ападкаў — і гэта пры тым, што месячная норма складае 91 міліметр.